Oʻzbekiston Respublikasida tashqi savdo faoliyatini erkinlashtirish boʻyicha qoʻshimcha chora-tadbirlar toʻgʻrisida
(resolution, 2022-04-05)

Oʻzbekiston Respublikasi Prezidentining tovarlar eksportini ragʻbatlantirish va import operatsiyalarini tartibga solish boʻyicha qoʻshimcha chora-tadbirlar toʻgʻrisidagi farmonlarini bajarish yuzasidan, shuningdek eksportga mahsulot ishlab chiqarishni kengaytirish va sotishni ragʻbatlantirish, tashqi savdo hisobot tizimini takomillashtirish maqsadida Vazirlar Mahkamasi qaror qiladi: 2. Xoʻjalik yurituvchi subyektlarga “Oʻzdavstandart” markazi va vakolatli organlar tomonidan sertifikatsiya qilingan mahsulotlarni Oʻzbekiston Respublikasi Davlat bojxona qoʻmitasi laboratoriyalarida qoʻshimcha ravishda ekspertizadan oʻtkazmasdan eksportga yuklab joʻnatish huquqi berilsin. 3. Oʻzbekiston Respublikasi Tashqi iqtisodiy aloqalar vazirligi Davlat soliq qoʻmitasi, Davlat bojxona qoʻmitasi, Adliya vazirligi va Moliya vazirligi bilan birgalikda respublika xoʻjalik yurituvchi subyektlari tomonidan Oʻzbekiston Respublikasi bojxona hududidan tashqarida savdo uylari, savdo vakolatxonalari, shuʼba korxonalar, firma doʻkonlari, dilerlik tarmoqlari va konsignatsiya omborlarini ochish tartibi toʻgʻrisidagi nizomni bir oy muddatda ishlab chiqsin va tasdiqlasin. 4. Oʻzbekiston Respublikasi Makroiqtisodiyot va statistika vazirligi, Davlat bojxona qoʻmitasi, Tashqi iqtisodiy aloqalar vazirligi va “Oʻzdavstandart” markazi bilan birgalikda idoralararo ishchi guruh tuzsinlar va tashqi savdoga oid davlat va bojxona statistikasi maʼlumotlarini toʻplash va qayta ishlashning yagona uslubiyati toʻgʻrisidagi nizomni bir oy muddatda ishlab chiqsinlar va tasdiqlasinlar. 5. Maʼlumot uchun qabul qilinsinki, import qiluvchilarga tarif imtiyozlari va preferensiyalar berish amaldagi qonun hujjatlari bilan tartibga solinadi. 6. Amaldagi qonunchilikda belgilangan import boj stavkalari Oʻzbekiston Respublikasi savdo-iqtisodiy munosabatlarda eng qulay rejim yaratadigan mamlakatlarda ishlab chiqarilgan tovarlarga nisbatan qoʻllaniladi. Oʻzbekiston Respublikasi savdo-iqtisodiy munosabatlarda eng qulay rejim yaratish toʻgʻrisida bitimlarga ega boʻlmagan mamlakatlarda ishlab chiqarilgan tovarlarga nisbatan import bojining ikki baravar oshirilgan stavkalari qoʻllaniladi. 7. Belgilansinki, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi: tovarlarning kelib chiqishini sertifikatlaydi; amaldagi qonunchilikda belgilangan tarif imtiyozlarini qoʻllash maqsadida xorijiy investitsiyalar ishtirokidagi korxonalar tomonidan oʻz ehtiyojlari uchun import qilinadigan mahsulotlarni sertifikatlaydi. 8. Oʻzbekiston Respublikasining vakolatli organlari tomonidan beriladigan ruxsatnomalar boʻyicha eksport va import qilinadigan maxsus tovarlar (ishlar, xizmatlar) roʻyxati 2-ilovaga muvofiq tasdiqlansin. 9. Oʻzbekiston Respublikasi Tashqi iqtisodiy aloqalar vazirligi, Moliya vazirligi, Davlat bojxona qoʻmitasi, Markaziy bank, Adliya vazirligi va boshqa manfaatdor vazirliklar va idoralar bilan birgalikda bir hafta muddatda: import qilinadigan tovarlar va ishlab chiqarish-texnika maqsadlaridagi mahsulotlarni Oʻzbekiston Respublikasi hududida bojxona rasmiylashtiruvi tartibini; eksport va import kontraktlarini Oʻzbekiston Respublikasi Tashqi iqtisodiy aloqalar vazirligida roʻyxatdan oʻtkazish tartibini, shuningdek eksport-import yuklarini rasmiylashtirishda bojxona organlariga taqdim etiladigan hujjatlar roʻyxatini; Oʻzbekiston Respublikasida maxsus tovarlar eksporti va importini litsenziyalash tartibi toʻgʻrisidagi nizomni; korxonalarning oʻzi ishlab chiqargan eksportga yetkazib beriladigan mahsulotlarni, xorijiy investitsiyalar ishtirokidagi korxonalar oʻz ehtiyojlari uchun import qiladigan mahsulotlarni aniqlash qoidalarini; erkin savdo rejimi belgilangan yoki savdo-iqtisodiy munosabatlarda eng qulay rejim belgilanadigan davlatlar roʻyxatini tasdiqlasinlar. 10. Vazirlar Mahkamasining 1996-yil 20-sentabrdagi 329-son qaroriga 1-ilova — “Oʻzbekiston tovar-xom ashyo birjasi orqali faqat erkin almashtiriladigan valyutaga sotiladigan tovarlar roʻyxati”ning 6-bandi “Ipak chiqindilari TIF TN kodi 5003” tovar nomi bilan toʻldirilsin. 11. Vazirlar Mahkamasining 3-ilovaga muvofiq qarorlari oʻz kuchini yoʻqotgan deb hisoblansin. 12. Oʻzbekiston Respublikasi vazirliklari va idoralari oʻz normativ hujjatlarini mazkur qarorga muvofiqlashtirsinlar. 13. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T.Sultonov zimmasiga yuklansin. Oʻzbekiston Respublikasi Vazirlar Mahkamasining 1992-yil 21-oktabrdagi 485-son qarori; Oʻzbekiston Respublikasi Vazirlar Mahkamasining 1994-yil 25-martdagi 163-son qarori; Oʻzbekiston Respublikasi Vazirlar Mahkamasining 1994-yil 23-iyundagi 315-son qarori; Oʻzbekiston Respublikasi Vazirlar Mahkamasining 1994-yil 28-dekabrdagi 625-son qarori; Oʻzbekiston Respublikasi Vazirlar Mahkamasining 1995-yil 25-iyuldagi 287-son qarori; Oʻzbekiston Respublikasi Vazirlar Mahkamasining 1995-yil 7-oktabrdagi 389-son qarori; Oʻzbekiston Respublikasi Vazirlar Mahkamasining 1996-yil 20-martdagi 110-son qarori; Oʻzbekiston Respublikasi Vazirlar Mahkamasining 1996-yil 20-martdagi 114-son qarori; Oʻzbekiston Respublikasi Vazirlar Mahkamasining 1996-yil 18-iyundagi 219-son qarori; Oʻzbekiston Respublikasi Vazirlar Mahkamasining 1996-yil 1-oktabrdagi 342-son qarori; Oʻzbekiston Respublikasi Vazirlar Mahkamasining 1996-yil 19-noyabrdagi 405-son qaroriga 2-ilova 9-bandining 9-xatboshi; Oʻzbekiston Respublikasi Vazirlar Mahkamasining 1996-yil 10-dekabrdagi 438-son qarori; Oʻzbekiston Respublikasi Vazirlar Mahkamasining 1997-yil 15-yanvardagi 28-son qarori.